polyglot-tagger/wikipedia-language-snippets-filtered huggingface dataset:
இந்த வகை நடனத்தில், ஆண் உறுப்பினர்கள் பாடல் பாடுவதில் பங்கேற்கிறார்கள். காம் மற்றும் சுமு போன்ற இசைக்கருவிகளை வாசிப்பார்கள். பாடல் வரிகள் மிகவும் எளிமையானவையாக இருக்கும். இந்த நடனத்திற்குத் தேவையான பொருட்களாக, பெய்லிங் எனப்படுகின்ற அரிசியை சுத்தம் செய்வதற்கு உதவும் வட்ட வடிவத்தில் இருக்கும் ஒரு கலன்; ஒரு குடம்; ஒரு புட்டி; ஒரு பாரம்பரிய விளக்கு; மைராங் எனப்படும் ஒரு தட்டு மற்றும் ஒவ்வொரு கலைஞருக்கும் ஒரு கைக்குட்டை போன்றவை உள்ளன.
பொதுவாக, திரிபுராவில், துர்கா பூசையை அடுத்து வரும் பௌர்ணமி இரவில் நடைபெறும் ஹோஜகிரி திருவிழாக்கள் அல்லது லட்சுமி பூசையின் போது இந்த நடனம் பாரம்பரியமாக, நிகழ்த்தப்படுகிறது. மேலும், திரிபுராவில், தசரா பண்டிகை நடைபெறும் 10 நாட்களில், 3 வது நாளுக்குப் பிறகு, மைலுமா தேவி, வழிபடப்படுகின்ற நாட்களிலும் இந்த நடனம் நிகழ்த்தப்படுகிறது.
சாவ் முகமூடி என்பது இந்திய மாநிலமான மேற்கு வங்கத்தில் உள்ள புருலியா மாவட்டத்தின் கலாச்சார பாரம்பரியமாகும். சாவ் நடனங்கள் ஒடிசா, மேற்கு வங்காளம் என்ற இரு மாநிலங்களில் நிகழ்த்தபடும் நாட்டுப்புற நடனக் கலைவடிவமாகும். மேற்கு வங்கத்தின் புருலியா பகுதியில் நிகழ்த்தப்படும் சாவ் நடனத்திற்கும் ஒடிசா சாவ் நடனத்திற்கும் உள்ள முக்கிய வேறுபாடு அந்நடனத்தில் அணியப்படும் முகமூடியின் பயன்பாட்டில் உள்ளது. புருலியா சாவ் நடனத்தில் முகமூடியை பயன்படுத்துகிறார்கள், ஆனால் ஒடிசா சாவ் நடனத்தில் முகமூடியைப் பயன்படுத்துவதில்லை. முகமூடியைப் பயன்படுத்தும் பொழுது முகபாவனையானது உடல் இயக்கம் மற்றும் சைகையின் மூலாமாகவே வெளிப்படுத்தப்படுகிறது. புருலியாவின் சாவ் முகமூடிபுவியியல் சார்ந்த குறியீடுகளின்பட்டியலில் பதிவு செய்யப்பட்டுள்ளது. புருலியா சாவ் நடனத்தின் அடிப்படை வேறுபாடு முகமூடியாகும் இது தனித்துவமானதும் பாரம்பரியமானதும் ஆகும்.
சாவ் முகமூடிகள் சூத்திரதார் எனப்படும் விஸ்வகர்மா சமூகத்தைச் சேர்ந்த கலைஞர்களால் தயாரிக்கப்படுகின்றன. முகமூடியை உருவாக்குவது பல்வேறு நிலைகளில் அமைகிறது. மென்மையான காகிதங்களை நீர்த்த பசைகளில் முக்கியெடுத்து, எட்டு முதல் பத்து அடுக்குகள் வரை ஒன்றன்மேல் ஒன்றாக அடுக்குகின்றனர். நன்றாக சாம்பல் பொடியால் பூசப்படுவதற்கு முன்பு, மண் அச்சுகளில் ஒன்றன்பின் ஒன்றாக அச்சுக்கு இந்தக் காகித அடுக்கு ஒட்டப்படுகிறது. முக அம்சங்கள் களிமண்ணால் ஆனவை. மண் மற்றும் துணியின் ஒரு சிறப்பு அடுக்கு பயன்படுத்தப்பட்டு, முகமூடி பின்னர் வெயிலில் காயவைக்கப்படுகிறது. இதற்குப் பிறகு, அச்சு மெருகூட்டப்பட்டு, துணி மற்றும் காகித அடுக்குகளை அச்சுக்குள்ளிருந்து பிரிக்கும் முன் இரண்டாவது சுற்று சூரிய உலர்த்தல் செய்யப்படுகிறது. மூக்கு மற்றும் கண்களுக்கு துளையிட்ட பிறகு, முகமூடி வண்ணம் பூசப்பட்டு இறகுகள் மற்றும் அணிகளால் அலங்கரிக்கப்படுகிறது.
புருலியாவின் சாவ் முகமூடி இந்தியாவின் புவிசார் குறியீடுகளின் பட்டியலில் பதிவு செய்யப்பட்டுள்ளது. புருலியா சாவின் அடிப்படை வேறுபாடு அதில் பயன்படுத்தப்படும் முகமூடி தனித்துவமானது மற்றும் பாரம்பரியமானதாகுய்ம்.
சாவ் முகமூடிகள் செய்யும் பாரம்பரியமானது பாக்முண்டியின் அரசர் மதன் மோகன் சிங் தியோ என்பவரின் ஆட்சியின் போது தொடங்கியது. சாவ் முகமூடி பாரம்பரியமாக புருலியாவில் உள்ள பழைய நடனக்கலை வடிவங்களுடன் தொடர்புடையது.
முதலில் மத்தியக் காவல் பயிற்சிக் கல்லூரி எனும் பெயரில், 15 செப்டம்பர் 1948 அன்று இராஜஸ்தான் மாநிலத்தின் அபு மலையில் துவக்கப்பட்டது. 1967-இல் இதன் பெயரை தேசியக் காவல் அகாதமி எனப்பெயர் மாற்றம் செய்யப்பட்டது.
இந்தியாவின் முன்னாள் துணைப் பிரதமாராகவும், உள்துறை அமைச்சராகவும் செயல்பட்ட சர்தார் வல்லபாய் படேல் நினைவாக, தேசியக் காவல் அகாதமியின் பெயரை 1974-இல் சர்தார் வல்லபாய் படேல் தேசியக் காவல் அகாதமி எனப்பெயர் மாற்றம் செய்யப்பட்டது. 1975-இல் இப்பயிற்சி நிலையத்தை அபு மலையிலிருந்து, ஐதராபாத் நகரத்திற்கு மாற்றம் செய்யப்பட்டது.
இந்தியக் குடியியல் பணித் தேர்வில் இந்தியக் காவல் பணிக்கு தேர்ச்சி பெற்றவர்களை சர்தார் வல்லபாய் படேல் காவல் அகாதமியில் பயிற்சி வழங்குவர். பயிற்சி முடித்தவர்களுக்கு ஒதுக்கப்பட்ட மாநிலத்தில் முதலில் உதவி காவல் கண்காணிப்பாளர் பணியிடத்தில் நியமிக்கப்படுவர்.
சர்தார் வல்லபாய் படேல் தேசியக் காவல் அகாதமி இந்தியக் காவல் பணியில் தேர்ந்தெடுக்கப்பட்டவர்களுக்கு,பயிற்சி வழங்கும் முதன்மை காவல் பயிற்சி நிறுவனம். இந்நிறுவனம் இந்தியாவின் தெலுங்கானா மாநிலத்தின் தலைநகரமான ஐதராபாத்தில் அமைந்துள்ளது.இந்த அகாதமி உள்துறை அமைச்சகத்தின் கீழ் இயங்குகிறது.
சர்தார் வல்லபாய் படேல் தேசியக் காவல் அகாதமி, பெங்களூர்- ஐதராபாத் தேசிய நெடுஞ்சாலை எண் 44-இல், ஐதராபாத் நகரத்திற்கு வெளியே எட்டு கிலோ மீட்டர் தொலைவில், 277 ஏக்கர் நிலப்பரப்பில் அமைந்துள்ளது.
மேலும் தேசியக் காவல் அகாதமியின் சாதனைகளையும், தேச சேவைகளையும் பாராட்டி, அகாதமியின் 40-ஆம் ஆண்டு விழாவின் போது, இந்தியக் குடியரசுத் தலைவரின் சிறப்பு விருது வழங்கப்பட்டது.
சர்தார் வல்லபாய் படேல் தேசியக் காவல் அகாதமியின் அர்ப்பணியுடன் கூடிய சேவைக்காக 2008-இல் இந்திய அஞ்சல் துறை, அஞ்சல் தலை வெளியிட்டு சிறப்பித்தது.
அகிங்கம் என்பது தெற்கு காஷ்மீரில் உள்ள ஒரு கிராமம் மற்றும் இந்திய மாநிலமான ஜம்மு-காஷ்மீரில் அனந்த்நாக் மாவட்டத்தில் புதிதாக உருவாக்கப்பட்ட வட்டமாகும். இது அனந்த்நாகில் உள்ள லால் சௌக்கிலிருந்து சுமார் 14.2 கிலோமீட்டர் தொலைவில் உள்ளது. இது அச்சாபல் மற்றும் கோகர்நாக் சுற்றுலா தலங்களுக்கு ஒரு வழியாக உள்ளது. வருவாய் பதிவுகளில், அகிங்கம் கிராமம் இன்னும் மகான் சிவ பகவதி என்று அழைக்கப்படுகிறது. அருகிலுள்ள கிராமங்கள் மொக்ரிபுரா, கில்லர், படாசுகம், கார்த்போரா மற்றும் படூரா ஆகியன.
நன்கு நிறுவப்பட்ட சுற்றுலா மையத்துடன் ஜம்மு & காஷ்மீர் அரசாங்கத்தால் அகிங்கம் சுற்றுலா கிராமத்தின் நிலையை கொண்டுள்ளது. அகிங்கம் கிராமம் காஷ்மீரி பண்டிதர்களின் பந்த் கலைஞர்களைக் கொண்டிருந்தது. ஆனால் அவர்கள் 1990 ல் கிராமத்தை விட்டு வெளியேறினர். அகிங்கம் மக்கள் ஆழ்ந்த சூபி மற்றும் தோற்றத்தில் தத்துவவாதிகள் ஆவர்.
இமயமலை மலைத்தொடரின் அடிவாரத்தில் ஒரு அரசு மேல்நிலைப்பள்ளி உள்ளது. இது அகிங்கத்திலிருந்து 200 மீட்டர் தொலைவில் அமைந்துள்ளது.
பொதுவாக, அறிகுறிகள் இவற்றை உள்ளடக்கியதாக இருக்கலாம் அதாவது சிறுநீர் கழிக்கும்பொழுது சிறுநீர்க்குழாயில் எரிச்சலுடன் கூடிய ஒரு வலி, அவசரமாக உடனே சிறுநீர்க்கழிக்க வேண்டுமென்ற உணர்வு, சில உணவுகள் அல்லது பானங்கள் உட்கொள்வதால் மோசமடையும் இடுப்பு வலி, சிறுநீர் அவசரம் மற்றும் சிறுநீர்ப்பை அல்லது இடுப்பில் உள்ள அழுத்தம் ஆகியவை அடங்கும். அடிக்கடி விவரிக்கப்படும் பிற அறிகுறிகள் சிறுநீர் தாமதமாக வெளியேறுதல் (சிறுநீர் ஓட்டம் தொடங்குவதற்கு காத்திருக்க வேண்டியது, பெரும்பாலும் இடுப்புப் பகுதிகளில் செயலிழப்பு மற்றும் பதற்றம் காரணமாக ஏற்படுகிறது), மேலும் வாகனம் ஓட்டுதல், வேலை செய்தல், உடற்பயிற்சி செய்தல் அல்லது பயணம் செய்தல் ஆகியவற்றில் அசௌகரியம் இருக்கும். ஐ.சி உள்ளவர்கள் அனுபவிக்கும் இடுப்பு வலி பொதுவாக சிறுநீர்ப்பை நிரம்புவதன் மூலம் மேலும் தீவிரமடைகிறது. சிறுநீர் கழிப்பதன் மூலம் இது சற்று மேம்படக்கூடும்.
சிறுநீர்ப்பை இடைத்திசு அழற்சிக்கான காரணம் அறியப்படவில்லை. இந்த அழற்சி நோய்க்குறி தொடங்கியவுடன் இயல்பு வாழ்க்கை பாதிக்கப்படுகிறது. நோயறிதல் பொதுவாக மற்ற நிலைமைகளை நிராகரித்த பின்னர் ஏற்பட்டிருக்கும் அறிகுறிகளை அடிப்படையாகக் கொண்டது. பொதுவாக சிறுநீர்ச் சோதனையில் எதிர்மறை என்றிருக்கும். சிஸ்டோஸ்கோபியில் வயிற்றுப் புண் அல்லது வீக்கம் காணப்படலாம். சிறுநீர் பாதை நோய்த்தொற்று , அதிகப்படியான சிறுநீர்ப்பை, பால்வினை நோய்த்தொற்றுகள், இடமகல் கருப்பை அகப்படலம், சிறுநீர்ப்பை புற்றுநோய் மற்றும் சுக்கில அழற்சி ஆகியவை இதே போன்ற அறிகுறிகளை உருவாக்கக்கூடிய பிற நிலைமைகள் ஆகும்.
சிறுநீர்ப்பை இடைத்திசு அழற்சிக்கான எந்த சிகிச்சையும் இல்லை. அறிகுறிகளை நிவாரணப் படுத்தக்கூடிய சிகிச்சையில் வாழ்க்கை முறை மாற்றங்கள், மருந்துகள் அல்லது நடைமுறைகள் ஆகியவை அடங்கும். வாழ்க்கை முறை மாற்றங்களில் புகைபிடிப்பதை நிறுத்துதல் மற்றும் மன அழுத்தத்தைக் குறைத்தல் ஆகியவை அடங்கும். மருந்துகளில் இப்யூபுரூஃபன், பென்டோசன் பாலிசல்பேட் அல்லது அமிட்ரிப்டைலைன் ஆகியவை இருக்கலாம். நடைமுறைகளில் சிறுநீர்ப்பை விலகல், நரம்பு தூண்டுதல் அல்லது அறுவை சிகிச்சை ஆகியவை அடங்கும். இதில் இடுப்புப் பயிற்சிகள் மற்றும் நீண்ட கால நுண்ணுயிர் எதிர்ப்பிகள் பரிந்துரைக்கப்படுவதில்லை.
சிறுநீர்ப்பை இடைத்திசு அழற்சி , அல்லது சிறுநீர்ப்பை வலி நோய்க்குறி என்றழைக்கப்படும் ஒரு வகை அழற்சி சிறுநீர்ப்பையைப் பாதிக்கும் அழற்சியாகும். இதனால் உடனே சிறுநீர் கழிக்க வேண்டும் என்று உணருவது, அடிக்கடி சிறுநீர் கழிக்ப்பது, மற்றும் உடலுறவில் வலி ஆகியவை இதன் அறிகுறிகளாகும். இந்நோய்க்குறி மனச்சோர்வு மற்றும் குறைந்த வாழ்க்கைத் தரத்துடன் தொடர்புடையது. பாதிக்கப்பட்டவர்களில் பலருக்கு எரிச்சல் கொண்ட குடல் நோய்க்குறி மற்றும் ஃபைப்ரோமியால்ஜியாவும் உள்ளன.
அமெரிக்காவிலும் ஐரோப்பாவிலும், சுமார் 0.5% மக்கள் இவ்வகை அழற்சியால் பாதிக்கப்பட்டுள்ளதாக மதிப்பிடப்பட்டுள்ளது. ஆண்களை விட பெண்கள் ஐந்து மடங்கு அதிகமாக பாதிக்கப்படுகின்றனர். பொதுவாக நடுத்தர வயதில் இந்த அழற்சியானது தொடங்குகிறது. "சிறுநீர்ப்பை இடைத்திசு அழற்சி" என்ற சொல் முதன்முதலில் 1887 இல் பயன்பாட்டுக்கு வந்தது.
சிறுநீர்ப்பை இடைத்திசு அழற்சியின் மிகவும் பொதுவான அறிகுறிகள் சூப்பராபூபிக் சிறுநீர் வடிகுழாயில் வலி ஏற்படுதல் ஆகும். அடிக்கடி சிறுநீர் கழித்தல், வலிமிகுந்த உடலுறவு, மற்றும் அடிக்கடி சிறுநீர் கழிக்கவேண்டுமென்ற உணர்வால் தூக்கத்திலிருந்து சிறுநீர் கழிக்க எழுந்திருத்தல் .
சிறீமதுமிதா மார்ச் 21 அன்று சென்னையில் பிறந்தார். இவரது தந்தை வணிகக்கப்பற் படையிலிருந்து ஓய்வு பெற்ற தலைமை பொறியாளரான ஓ.எஸ். மணி என்பவரவார். இவரது தாயார் திருமதி. ஹேமலதா மணி ஒரு வீணை நிபுணராவார். இவரது சகோதரி சாருலதா மணி மற்றொரு பிரபல பின்னணி மற்றும் கர்நாடக பாடகியாவார். இந்து முதுநிலை மேல்நிலைப் பள்ளி மற்றும் சங்கரா வித்யாஷ்ரமம் உயர்நிலைப் பள்ளியில் தனது பள்ளிப்படிப்பை முடித்துள்ளார். குமாரராணி மீனா முத்தையா கலை மற்றும் அறிவியல் கல்லூரியில் கணினி பயன்பாடுகளில் இளங்கலை பட்டம் முடித்துள்ளார். இவர் தற்போது சென்னைப் பல்கலைக்கழகத்தில் மனித சிறப்பிற்கான யோகாவில் முதுகலை படித்து வருகிறார். இவர் வயலின் வாசிப்பார் மற்றும் பியானோவில் 3 ஆம் வகுப்பு வரை படித்துள்ளார். இவர் தனது நான்கு வயதிலிருந்தே பாட ஆரம்பித்தார். இவர் சென்னையில் மென்பொருள் பொறியாளரான திரு. அஸ்வின் விஸ்வநாதனை மணந்தார். இவரது திருமணத்தை தமிழ்த் திரைப்படத் தொழில்துறையின் பல பிரபலங்கள் கலந்து கொண்டனர், இதில் மூத்த இயக்குனர் கே.பாலசந்தரும் அடங்குவார்.
சிறீமதுமிதா இசைக்கலைஞர்களின் குடும்பத்தில் பிறந்தார். இவரது தாய் வீணை விதுஷி திருமதி. ஹேமலதா மணி வீணை மேதை சிட்டிபாபுவின் முதல் சீடராவார். மறைந்த லால்குடி ஜெயராமன் சீடரான பத்மஸ்ரீ திருமதி காயத்ரி சங்கரனின் கீழ் பாரம்பரிய கர்நாடக இசையில் தனது முறையான பயிற்சியைத் தொடங்கினார். முனைவர் சாவித்ரி சத்தியமூர்த்தியின் வழிகாட்டுதலின் பேரில் எஸ்.ராமநாதன் பாணியில் பல ஆண்டுகளாக மேம்பட்ட பயிற்சி எடுத்து வருகிறார்.
சமீபத்தில் சென்னை தேனாபேட்டையிலுள்ள காமராஜர் அரங்கத்தில் லட்சுமண் சுருதி இசைக்குழு மற்றும் விஜய் தொலைக்காட்சி இணைந்து நடத்திய சென்னையில் திருவையாறு என்ற நிகழ்ச்சியில் இவர் தனது இசை நிகழ்ச்சியை நிகழ்த்தினார்.
1916 டிசம்பர் 4, அன்று பஞ்சாபிலுள்ள பதிந்தா மாவட்டத்தில் நீதா காண்தன் என்ற இடத்தில், 1800 ஆண்டுகள் பழமையான வரலாற்று கோபிந்த் கோட்டைக்கு அருகிலுள்ள நீதா மால் தெருவில் உள்ள ஒரு வீட்டில் பிறந்தார். இது இரசியா சுல்தான் சிறையில் அடைக்கப்பட்ட புகழ் பெற்ற ஒரு இடமாகும். நீர்ப்பாசனத் துறையின் தலைமை எழுத்தராக இருந்த சிவ் சந்த் என்பவருக்கு இரண்டாவது மகனாவார். அவர் இந்திய மற்றும் பஞ்சாபி இலக்கிய உலகில் வரலாற்றை உருவாக்குபவரகராக மாறினார்.
பல்வந்த் கார்கி, கார்கி லோகா குத், கெசுரோ, கனக் தி பல்லி, சோக்னி மகிவால், சுல்தான் ரசியா, சௌகன், மிர்சா சாகிபா மற்றும் தூனி தி ஆக் மற்றும் சிறுகதைகள் மிர்ச்சா வாலா சாத், பத்தன் தி பெர்கி மற்றும் குவாரி திசி உள்ளிட்ட பல நாடகங்களை எழுதியுள்ளார். அவரது நாடகங்கள் 12 மொழிகளில் மொழிபெயர்க்கப்பட்டுள்ள. மேலும் மாஸ்கோ, லண்டன், புது தில்லி மற்றும் அமெரிக்கா முழுவதும் உலகம் முழுவதும் நிகழ்த்தப்பட்டுள்ளன.
கார்கிக்கு 1962 ஆம் ஆண்டில் தனது ரங் மன்ச் என்ற அவரது புத்தகத்திற்காக சாகித்திய அகாடமி விருது வழங்கப்பட்டது. இதைத் தொடர்ந்து பத்மஸ்ரீ விருதும் அதைத் தொடர்ந்து 1998 இல் பஞ்சாபி நாடக எழுத்துச் சங்கத்தின் சங்கீத நாடக அகாதமி விருதும் வழங்கப்பட்டது. சாகித்திய அகாதமி மற்றும் இசை நாடக அகாதமி ஆகிய இரண்டு விருதுகளையும் வென்ற ஒரு சில கலைஞர்களில் கார்கியும் ஒருவர்.
கார்கி லாகூரிலுள்ள அரசு கல்லூரியில் படித்தார். பின்னர், லாகூரில் உள்ள போர்மன் கிறித்தவ கல்லூரியில் ஆங்கிலத்தில் முதுகலையும், அரசியலில் முதுகலையும் முடித்தார். அவர் காங்க்ரா பள்ளத்தாக்கிலுள்ள தனது பள்ளியில் நோரா ரிச்சர்ட் என்பவருடன் நாடகத்தையும் பயின்றார்.
பல்வந்த் கார்கி இவர் ஒரு பஞ்சாபி மொழி நாடக ஆசிரியரும், நாடக இயக்குனரும், புதின ஆசிரியரும், சிறுகதை எழுத்தாளரும் மற்றும் கல்வியாளருமாவார்.
வசுந்தரா 1988 ஆம் ஆண்டு முனைவர் பட்ட ஆய்வு செய்து பட்டம் பெற்றார். இந்த ஆய்வில் யோகாவிற்கும் பரதநாட்டியத்திற்கும் இடையிலான தொடர்பு குறித்து ஆய்வு மேற்கொண்டார். இவர் நாட்டுப்புறவியலில் முதுகலை பட்டம் பெற்றவர் மற்றும் 'டாங்-டா' மற்றும் ' களரிப்பயிற்று ' ஆகிய தற்காப்புக் கலைகளின் முழுமையான பயிற்சி பெற்றவராக உள்ளார். முனைவர் வசுந்தரா யோகாவுக்கும், நடனத்திற்கும் இடையிலான தொடர்பு குறித்து "நாட்டிய யோகா தரிசனம்" என்ற பெயரில் ஒரு கட்டுரையை வெளியிட்டுள்ளார்.
வசுந்தரா தொரைசாமி என்பவர் கர்நாடக மாநிலம், மைசூரில் உள்ள வசுந்தரா நிகழ்த்து கலை மையத்தின் நிறுவனர் / இயக்குனர் ஆவார். இவர் ஒரு திறமையான பாரதநாட்டிய நடனக் கலைஞர், நடன இயக்குநர் மற்றும் மரியாதைக்குரிய குரு ஆவார். அவர் கடந்த ஆறு தசாப்தங்களாக மிக உயர்ந்த நிலையில் கலை வடிவத்திற்கு பங்களிப்பு செய்துள்ளார். இவர் மறைந்த ஸ்ரீ பட்டாபி ஜோயிசின் முன்னோடி சீடர்களில் ஒருவர்.
இவரது நடனக் அமைப்பு செய்த, 'பாஞ்சலி' நடனமானது யக்சகானம் இசையை பரதநாட்டியத்திற்கு மாற்றியமைத்ததற்காக குறிப்பிடப்பட்டுள்ளது. கங்கா லஹரி, அம்பே, தாட்சாயணி, பாஞ்சாலி, சகுந்த குஞ்சனா மற்றும் இப்போது ஜோதி சங்கரின் சேத்ரா தௌரபதி போன்ற தனி ஆடல்கள் பாராட்டுகளைப் பெற்றுள்ளன.
ஓர் அண்மை வகைபாடு இதில் மூன்று உட்தொகுதிகளையும் இரு வகுப்புவகைகளையும் இனங்கண்டுள்ளது. அவையாவன, புச்சினியோ மைக்கோட்டினா , உசிதிலாகோமைக்கோட்டினா , அகாரிக்கோமைக்கோட்டினா எனும் மூன்று தொகுதிகளும் இவற்றுக்கு வெளியே அமைந்த வால்லெமியோமைசீட்டுகள் , என்ட்ரோரைசோமைசீட்டுகள் எனும் இருவகுப்புகளும் ஆகும். இப்போதைய வகைபாட்டின்படி, உட்தொகுதி பல முதிய வகையன்களை இணைப்பதோடு வ்ழக்கிழந்த பல வகையன் குழுக்களின் ஊடாகவும் செல்கிறது. கதைப்பூஞ்சைத் தொகுதி 2008 ஆம் ஆண்டு மதிப்பீட்டின்படி, மூன்று உட்தொகுதிகளையும் 16 வகுப்புகளையும் 52 வரிசைகளையும் 177 குடும்பங்களையும் 1,589 பேரினங்களையும் 31,51மினங்களையும் பெற்றுள்ளது.
கதைப்புஞ்சைத் தொகுதி இழையாலான படலப் பூஞ்சைகளாகும் . இது சிறப்பு கதைவடிவ முனைக்கலத்தை உருவாக்கி இனப்பெருக்கத்தைச் செய்கிறது. இந்த கதைக்கலம் வழக்கமாக நான்கு குன்றல்பிளவு விதைத்தூள்களைப் பெற்றிருக்கும் . இந்தச் சிறப்பு விதைத்தூள்கள் கதை விதைத்தூள்கள் எனப்படுகின்றன. என்றாலும் சில கதைப்பூஞ்சைகள் பாலினமற்ற இனப்பெருக்கத்தை நிகழ்த்துகின்றன. பாலினமற்ற முறையில் இனப்பெருக்கம் செய்யும் கதைப்பூஞ்சைகளும் பிற கதைப்பூஞ்சைகளோடு முற்றொருமித்தவைகளாக அமைவதாலும் அவற்றைப் போன்ற உடற்கூற்றியல் தன்மைகலப் பெற்றிருப்பதாலும் ஒரே தொகுதியில் அடங்குகின்றன. இந்த இருவகைகளும் முற்றொருமித்த கலச்சுவர் உறுப்புகளையும் கொக்கியிணைவையும் தொகுதி மரபாய்வுத் தரவுகளையும் பெற்றமைகின்றன.
முன்பு முழுக் கதைப்பூஞ்சைகள் தொகுதியுமே வகுப்பு பெயரால் பேசிடியோமைசீட்டுகள் என வழங்கப்பட்டது. இது 1959 இல் உருவாகிய சரியற்ற வகைபாடாகும். இது பைப்பூஞ்சைகளுக்கு மறுதலையாக உருவாக்கப்பட்டதாகும். அப்போது இந்த இரண்டுமே தொகுதிகளாகக் கருதப்படவில்லை. மேலும்வகப்புப் பெயர்களாகிய பேசிடியோமைசீட்டுகளும் அசுக்கோமைசீட்டுகளும் மிகத் தளர்வாக அசுக்கோமைக்கஓட்டவுக்கும் பேசிடியோமைக்கோட்டாவுக்கும் வழங்கி வந்தன. கொச்சையாக இவை பேசிடியோசு எனவும் அசுக்கோசு எனவும் சுருக்கப்பட்டன.
கதைப்பூஞ்சைத் தொகுதி மிகக் குறிப்பாக பின்வரும் குழுக்களை உள்ளடக்குகிறது: காளான்கள், பந்துப் பூஞ்சைகள், ஒட்டுகொம்புக் காளான், அடைப்புக்குறி பூஞ்சை,பிற பலபுரையிகள், குழைவுப் பூஞ்சை, வெண்குடையிகள், சாந்திரெல்லெகள், மண் உடுக்கள், தூசுப் பூஞ்சை, ஒட்டுத் தூசுப் பூஞ்சை, துருப்பூஞ்சை, கண்ணாடி நொதிப் பூஞ்சை, மாந்த நோயீனி நொதியாகிய கிரிப்டோகாக்கசு.
கதைப்பூஞ்சைத் தொகுதி அல்லது சுத்தியல் பூஞ்சைத் தொகுதி என்பது பூஞ்சைத் திணையில் "உயர்பூஞ்சை"த் துணைத்திணையில் உள்ள இரு பூஞ்சைத் தொகுதிகளில் ஒன்றாகும். மற்றொன்று பைப்பூஞ்சைத் தொகுதி ஆகும். இதன் உறுப்பினர்கள் கதைப்பூஞ்சைகள் அல்லது பேசிடியோமைசீட்டுகள் எனப்படுகின்றன.
வள்ளுவநாடு இரண்டாம் சேர இராச்சியம் அல்லது குலசேகர ராஜ்யத்தின் காலத்திற்கு முந்தைய வரலாற்றைப் பதிவு செய்துள்ளது. ஒரு கட்டத்தில், வல்லுவகோனாதிரி சேர ஆட்சியாளர்களின் கீழ் தென் மலபாரின் கணிசமான பகுதியிலும், சேரர்களுக்குப் பிறகு ஒரு சுதந்திர மாநிலமாகவும் இறையாண்மை அதிகாரங்களைப் பயன்படுத்தினார். வள்ளுவநாடு பெரிந்தல்மண்ணை வட்டம், மண்ணார்காடு, பட்டாம்பி வட்டம், ஒற்றப்பாலம் வட்டம் ,பொன்னானி வட்டம், திருர் தாலுகா மற்றும் ஏறநாடு வட்டம் ஆகிய பகுதிகளையும் உள்ளடக்கியது.
வள்ளுவநாடு கி.பி 8 ஆம் நூற்றாண்டில் தொடங்கி வல்லுவக்கோனாதிரியால் ஆளப்பட்டது. 9 முதல் 12 ஆம் நூற்றாண்டு வரை மாகோட்டை சேரர்களின் கீழ் வல்லுவக்கோனாதிரி ஒரு ஆட்சியாளர் ஆவார். மாமங்கத்தை ஒருங்கிணைப்பதற்கான உரிமையை கடைசி சேர பெருமாள் இராம குலசேகரனால் தனக்கு வழங்கப்பட்டது என்று வல்லுவக்கோனாதிரி கூறிக்கொண்டார். இது கேரளாவின் மற்ற ஆட்சியாளர்களிடையே பொறாமையை ஏற்படுத்தியது. மாமங்கத்தின் உரிமையைக் கைப்பற்ற கோழிகோட்டின் சாமோரின் திருநவயத்தைத் தாக்கினார்.
வள்ளுவநாடு என்பது தென்னிந்தியாவின் இன்றைய கேரள மாநிலத்தில் தெற்கே பாரதபுழா நதி முதல் வடக்கில் பந்தலூர் மாளா வரை மத்தியகால இந்தியாவின் சிற்றரசாக இருந்தது. மேற்கில், இது பொன்னானி துறைமுகத்தாலும், கிழக்கில் அட்டப்பாடி மலைகளாலும் அரேபிய கடலாலும் சூழப்பட்டுள்ளது.
பந்தலூர் குன்றுகளுக்கும் பொன்னானியின் கடற்கரை கிராமங்களுக்கும் இடையிலான வரலாற்றுப் பகுதி என வள்ளுவநாடு பெரும்பாலும் விவரிக்கப்படுகிறது.
கோழிக்கோடின் சாமோரின் இடைக்கால காலத்தில் வள்ளுவநாட்டைச் சுற்றியுள்ள பகுதியைத் தாக்கினார். அவர் வள்ளுவக்கோனாதிரியிலிருந்து மாமாங்கத்தையும் பின்னர் நெடுங்கநாடு மற்றும் பாலக்காடு ஆகியவற்றையும் நெடுங்கேத்திபாடிடமிருந்து கைப்பற்றினார்.
சிலர் இதை குறித்து தவறான செய்திகள் பரப்பி வருகிறார்கள். ஆனால், கள நிலவரம் அப்படியில்லை. ஒவ்வொரு குடிமகனும், தந்தை, தாய், மகன், நண்பன் என அனைவரும் இதை முறையாகப் பின்பற்ற வேண்டும். ஏன் இந்த நாட்டின் பிரதம மந்திரியாக நானுமே கடைபிடித்தாக வேண்டும். இதை கடைபிடிக்கத் தவறினால், இதுபோன்ற மோசமான நடவடிக்கைகள் தொடர்ந்தால் இந்தியா மிகப்பெரிய விலை கொடுக்க வேண்டி வரும். இன்று இரவு 12 மணி முதல் இந்த தேசம் முழுமையான தனிமைப்படுத்தலுக்கு கொண்டு செல்லப்படுகிறது. இரவு 12 மணி முதல் அடுத்த 21 நாட்களுக்கு இது அமலில் இருக்கும். இது பல்வேறு வல்லுநர்களின் திட்டங்களில் இருந்து எடுத்தாளப்பட்டு இருக்கும் முடிவு. 21 தினங்களில் இந்த நாடும், மக்களின் வீடும் பழைய நிலைக்குத் திரும்பும், அதற்கு மக்களின் ஒத்துழைப்பு தேவை. அப்படி இல்லையென்றால், பல குடும்பங்கள் இழப்பை சந்திக்கும் என்பதை நினைவுப்படுத்துகிறேன். தயவு செய்து வீட்டை விட்டு வெளியே வர வேண்டாம் என கேட்டுக்கொண்டார்.
கொரோனாவைரசை பொதுமக்கள் விழிப்புணர்வோடு எதிர்கொள்ள வேண்டும். பொதுமக்கள் முடிந்த வரை தனிமைப்படுத்திக் கொள்ள வேண்டும். மார்ச் 22 தேதி ஞாயிற்றுக்கிழமை காலை 7 மணி முதல் இரவு 9 மணி வரை பொதுமக்கள் யாரும் வீடுகளை விட்டு வெளியே வரவேண்டாம். அத்தியாவசிய சேவைகளில் பணிபுரிவோர் தவிர மற்றவர்கள்யாரும் ஞாயிறு அன்று வெளியே வர வேண்டாம், 22 ஆம் தேதி கொரோனா வைரசுக்கு எதிரான சோதனை ஓட்டமாக இருக்கும். மருத்துவர்கள், ஊடகத்தினர், போக்குவரத்து துறையினர் போன்றவர்களுக்கு மற்றவர்கள் தொந்தரவு தர வேண்டாம். 22 ஆம் தேதி மாலை 5 மணிக்கு இல்லத்தின் வாயிலில் நின்று அத்தியாவசியப் பணியில் ஈடுபடுவோருக்கு மற்றவர்கள் நன்றி தெரிவிக்க வேண்டும். மருத்துவர்களுக்கு கைத்தட்டல் மூலம் நன்றி சொல்லுங்கள். கொரோனாவை தடுத்து நமது வலிமையை நிரூபிப்போம்.
மார்ச் 22 ஆம் தேதி, 22 மாநிலங்கள் மற்றும் ஒன்றியப் பகுதிகளில் 82 மாவட்டங்களை முற்றிலுமாக, ஊரடங்கு செய்வதற்கு இந்திய அரசு முடிவு செய்தது. அத்தியாவசிய சேவைகள் மற்றும் பொருட்கள் மட்டுமே தொடர வேண்டும். டெல்லி, பெங்களூரு, சென்னை, மும்பை, சண்டிகர் மற்றும் கொல்கத்தா போன்ற முக்கிய நகரங்கள் உட்பட 80 நகரங்களில் ஊரடங்கு அமல்படுத்தப்பட்டது. ஊரடங்கு காலத்தில் மாநிலங்களுக்கு இடையிலான இயக்கங்கள் அனுமதிக்கப்படுகின்றன. இருப்பினும் சில மாநிலங்கள் தங்கள் எல்லைகளை மூடிவிட்டன.
உலகநாடுகள் கொரோனாவைரசு தாக்குதலால் மிகப்பெரிய அச்சுறுத்தலை ஏற்படுத்தி வருகிறது. எப்படி சிறப்பான முறைகளைக் கையாண்டாலும் இந்த வைரஸ் மிகவும் மோசமாக பரவி வருகிறது. கடந்த இரண்டு மாதங்களாக மேற்கொண்ட ஆய்வை வைத்து பார்க்கையில் மட்டுமே இந்த வைரஸை ஒழிப்பதற்கு மிகச்சிறந்த வழியாகப் பார்க்கப்படுகிறது. இந்த வைரசு தாக்குதலை சமாளிக்க இந்த முறையை நாம் மிகத் தீவிரமாக செயல்படுத்த வேண்டும்.
3 மார்ச் 2020: அன்று இந்தியா அரசு தென் கொரியா, இத்தாலி, ஈரான், யப்பான் ஆகிய நாட்டினருக்கு புதிய அயல்நாட்டு நுழைவுச்சான்று அல்லது விசா மற்றும் ஏற்கனவே வழங்கப்பட்ட விசாக்களையும் இரத்து செய்தது.
4 மார்ச் 2020: அன்று சுகாதாரம் மற்றும் குடும்ப நலத்துறை அமைச்சகம் ஹர்ஷ் வர்தன் இந்தியா வரும் அனைத்து சர்வதேச பயணிகளுக்கும் கட்டாய சுகாதார பரிசோதனை செய்ய அறிவித்தார்.
டெல்லி, அரியானா, கருநாடகா, மகாராஷ்டிரா, குசராத்து மற்றும் உத்தரப்பிரதேசத்தில், ஆகிய மாநிலங்களில் இந்த தொற்றுநோய் உள்ளதாக அறிவிக்கப்பட்டுள்ளது. மேலும் கல்வி நிறுவனங்கள் மற்றும் பல வணிக நிறுவனங்கள் மூடப்பட்டுள்ளன. உறுதிப்படுத்தப்பட்ட தொற்றுநோய்கள் பெரும்பாலானவை மற்ற நாடுகளில் இருந்து வருவோருக்கு தொடர்புடையவை என்பதால், இந்தியா அனைத்து சுற்றுலா விசாக்களையும் நிறுத்தியுள்ளது.
22 மார்ச் 2020 அன்று, பிரதமர் நரேந்திர மோதியின் வேண்டுகோளின் பேரில் இந்தியா 14 மணி நேர தன்னார்வ பொது ஊரடங்கு உத்தரவைக் கடைப்பிடித்தது. வைரசால் பாதிக்கப்பட்ட 75 மாவட்டங்களிலும், அனைத்து முக்கிய நகரங்களிலும் ஊரடங்கு அரசாங்கம் அமல்படுத்தியது. மேலும், மார்ச் 24 அன்று, பிரதமர் 21 நாட்கள் நாடு தழுவிய ஊரடங்கை உத்தரவிட்டார், இது இந்தியாவின் மொத்த 130 கோடி மக்களையும் பாதித்தது.
மே 30 அன்று, 5 ஆம் கட்டமாக சூன் 30 ஆம் தேதி வரை பொது முடக்கம் நீட்டிக்கப்படுவதாக மத்திய அரசு அறிவித்தது. கட்டுப்படுத்தப்பட்ட பகுதிகளைத் தவிர்த்து பிற பகுதிகளில் சூன் 8 முதல் பல்வேறு தளர்வுகளை மத்திய உள்துறை அமைச்சகம் அறிவித்தது. வழிபாட்டுத் தலங்கள், வணிக வளாகங்கள், உணவகங்கள் போன்ற பிற தொழில்கள் ஆகியவற்றையும் சூன் 8 ஆம் தேதி முதல் திறக்கலாம் என்றும் அறிவித்தது.
03 ஏப்ரல் 2020 அன்று ஆற்றிய உரை: ஏப்ரல் 5 ஆம் தேதி இரவு 9 மணிக்கு 9 நிமிடங்கள் விளக்குகளை அணைத்து செல்போன் டார்ச், அகல்விளக்கு போன்றவற்றை ஒளிரச் செய்து நம்முடைய ஒற்றுமையைக் காட்டுங்கள்’ என்று கூறினார். அதன்படி நாட்டுமக்கள் தங்கள் வீடுகளில் 9 நிமிடங்கள் விளக்குகளை அணைத்து வைத்து தங்கள் ஆதரவை தெரிவித்தனர் மற்றும் பட்டாசுகளும் வெடிக்கப்பட்டன.
3 பிப்ரவரி 2020: அன்று மூன்றாவது நபருக்கு கேரளாவின், காசர்கோடு பகுதியில் உறுதி செய்யப்பட்டது, இவர் ஊகான், சீனா போன்ற இடங்களுக்கு பயணம் செய்தவர். இந்த மூன்று பேரும் உடல் நலம் சரியானது.
இது மக்களுக்காக மக்களாகவே பிறப்பித்துக்கொள்ளும் ஊரடங்கு உத்தரவு ஆகும். ஒவ்வொரு குடிமகனும் குறைந்தபட்சம் பத்து சக குடிமக்களிடம் ஊரடங்கு என்றால் என்ன என்பது குறித்து விளக்க வேண்டும். வேலையில்லாத நாள்களில் பணியாளர்களுக்கு நிறுவனங்கள் சம்பளத்தை பிடிக்க வேண்டாம் என கேட்டுக் கொண்டார்.
ஊரடங்கு காலத்தின் முடிவு நெருங்கியவுடன், பல மாநில அரசுகள் ஊரடங்கை நீட்டிக்க பரிந்துரைத்தன. ஒடிசா, பஞ்சாப், மகாராஷ்டிரா மற்றும் மேற்கு வங்காளம் ஆகிய மாநில அரசுகள் ஏப்ரல் 30 வரை, மாநில ஊரடங்குகளை நீட்டித்துள்ளன.
இந்தியாவில் பல வழிகளில் கொரானா வைரஸ் பரவியது. குறிப்பாக வெளிநாட்டிலிருந்து இந்தியாவிற்கு வந்தவர்கள் மூலம் பரவியது என கொரனா வைரஸ் நோய் பரிசோதனைகள் மூலம் தெரியவந்துள்ளது.
வேலை இல்லாததால், ஏழைகளுக்கு பாதிப்பு ஏற்பட்டுவிடக் கூடாது. அச்சத்தினால் அத்தியாவசியப் பொருட்களை யாரும் வாங்கிக் குவிக்க வேண்டாம். பொருளாதார மந்தநிலையை போக்குவதற்கு ஒரு குழு அமைக்கப்பட்டுள்ளது.
மே 17 அன்று, தேசிய பேரிடர் மேலாண்மை ஆணையம் மற்றும் உள்துறை அமைச்சகம் சில தளர்வுகளுடன் மே 18-க்கு பிறகு, மேலும் இரண்டு வாரங்களுக்கு ஊரடங்கு நீட்டிப்பதாக அறிவித்தது.
30 சனவரி 2020: ஊகான் பல்கலைக்கழகத்தில் இருந்து கேரளாவுக்கு திரும்பிய ஒரு மாணவருக்கு நாட்டின் முதல் கொரோனாவைரசுத் தொற்று உறுதி செய்யப்பட்டது.
நாரங் தனது பணிக்காக அங்கீகரிக்கப்பட்டுள்ளார். அவர் 2002-2004 வரை இந்திரா காந்தி தேசிய கலை மையத்தின் இந்திரா காந்தி நினைவு உறுப்பினராகவும், 1997 இல் இத்தாலியில் உள்ள ராக்ஃபெல்லர் அறக்கட்டளை பெல்லாஜியோ மையத்தில் வசிப்பவராகவும் இருந்தார். நரங் மச்சினி தங்கப் பதக்கம் , அமீர் குஸ்ரோ விருது , கனடிய அகாதமி ஆப் உருது மொழி மற்றும் இலக்கிய விருது , ஆசிய ஆய்வுகள் சங்கம் விருது , ஒரு ஐரோப்பிய உருது ரைட்டர்ஸ் சொசைட்டி விருது , உருது மார்கஸ் சர்வதேச விருது மற்றும் ஆலாமி ஃபரோக்-இ-உருது அடாப் விருது போன்ற விருதுகளை பெற்றுள்ளார். இந்தியா மற்றும் பாகிஸ்தான் குடியர்சுத்தலைவர்கள் கெளரவித்த ஒரே உருது எழுத்தாளர் இவராவார். 1977 ஆம் ஆண்டில் நரங், அல்லாமா இக்பால் குறித்த தனது பணிக்காக பாக்கித்தானிடமிருந்து குடியரசுத் தலைவரின் தேசியத் தங்கப் பதக்கத்தைப் பெற்றுள்ளார். மேலும் இந்தியாவலிருந்து பத்ம பூஷண் மற்றும் பத்மஸ்ரீ ஆகிய விருதுகளையும் பெற்றுள்ளார்.
தில்லி பல்கலைக்கழகத்தில் சேருவதற்கு முன்பு நரங் புனித ஸ்டீபன் கல்லூரியில் உருது இலக்கியம் கற்பித்தார். அங்கு அவர் 1961 இல் வாசிப்பு பணியில் சேந்தார். 1963 மற்றும் 1968 ஆம் ஆண்டுகளில் அவர் விஸ்கான்சின் பல்கலைக்கழகத்தில் வருகை பேராசிரியராக இருந்தார். மினசோட்டா பல்கலைக்கழகம் மற்றும் ஓஸ்லோ பல்கலைக்கழகத்திலும் பணி புரிந்துள்ளார். நரங் 1974 ஆம் ஆண்டில் புதுதில்லியில் உள்ள ஜாமியா மில்லியா இஸ்லாமியா பல்கலைக்கழகத்தில் பேராசிரியராக சேர்ந்தார். 1986 இல் தில்லி பல்கலைக்கழகத்தில் மீண்டும் சேர்ந்து 1995 வரை பணிபுரிந்து 2005 ஆம் ஆண்டில், இந்தப் ஒரு பேராசிரியராக ஓய்வு பெற்றார்.
அலிகார் முஸ்லீம் பல்கலைக்கழகம் மெளலானா ஆசாத் தேசிய உருது பல்கலைக்கழகம் மற்றும் ஐதராபாத்தில் உள்ள மத்திய பல்கலைக்கழகம் ஆகியவற்றிலிருந்து கடிதங்களின் முன்னவர் என்ற கௌரவப் பட்டம் பெற்றுள்ளார். நரங் 1995 இல் சாகித்ய அகாடமி விருது, 1985 இல் காலிப் விருது, உருது அகாடமியின் பகதூர் சா சாபர் விருது, பாரதிய பாசா பரிசத் விருது , மத்தியப் பிரதேச இக்பால் சம்மன் மற்றும் பாரதிய சனபதி மூர்த்தி தேவி விருது ஆகியவற்றைப் பெற்றுள்ளார். சாகித்ய அகாடமி நரங்கிற்கு அதன் மிக உயர்ந்த கெளரவமான பெல்லோஷிப்பை 2009 இல் வழங்கியது.
அவர் மூன்று ஆய்வுகளைத் வெளியிட்டுள்ளார்: இந்துத்தானி கிசன் சே மக்கூசு உருது மசுனவியன் , உருது கசல் அவுர் இந்துத்தானி ஜெக்ன்-ஓ-தெக்சீப் மற்றும் இந்துத்தான் கி தெக்ரீக்-இ-ஆசாதி அவுர் உருது சேரி ஆகியவை. நரங்கின் தொடர்புடைய தொகுதிகள் - அமீர் குஸ்ரோ கா கிந்தவி கலாம் , சானிகா-இ-கர்பாலா பாட்டர் செரி இசுதியாரா மற்றும் உருது ஜபான் அவுர் லிசானியாத் - போன்றவை சமூக-கலாச்சார மற்றும் வரலாற்று ஆய்வுகள் ஆகும்.